આપણે ચારે તરફ આ અબોલાની દીવાલ નિહાળી રહ્યા છીએ! પણ કોઈને કદી એવો પ્રશ્ન થતો નથી કે અબોલાની આ દીવાલ શા માટે? એથી છેલ્લે શું મળવાનું છે? ઠીક અંશે દરેકનો આ પ્રશ્ન છે અને છતાં કોઈ આ પ્રશ્નનો મુકાબલો કરવાની હિંમત દાખવતું નથી. કોઈને એમ થતું નથી કે આમ શા માટે? શા માટે અબોલાનું સ્થાન નિખાલસ વાતચીત કે સીધો સંવાદ લઈ ના શકે? મનમાં ક્યાંક કશોક સંકોચ છે તો એ સંકોચ છૂટી ના શકે? કાંઇક કડવું કહેવાનું છે? તો કડવું પણ કહો તો આ રીતે અબોલાની દીવાલને અભેદ્ય બનાવી દેવાની જરૂર જ ક્યાં છે? ભગવાને માનવીમાત્રને એક જબાન અને બે કાન તો આપેલાં છે જીભ ઘણું બધું બોલે છે તો તેને આ અબોલા છોડીને કશુંક કહેવાની ઇચ્છા કેમ નથી નથી?